Mundua 


BERRIA 
Ostirala, 2020ko urtarrilaren 17a 


Gizateriaren aurkako delitutzat jo dute 
Kolonbiako irakasle baten hilketa 


2001eko abuztuaren 28ko gauean bahitu, torturatu eta hil zuten Atlantikoko Unibertsitateko irakasle 
Freytter Romero e Fiskaltzaren arabera, unibertsitateko kideen aurkako politiken ondorio izan zen 


Arantxa Elizegi Egilegor 


Irakaslea ez ezik, ekintzailea ere 
bazen Adolfo Freytter Romero, 
eta hil baino astebete lehenago 
atxilotu egin zuen Poliziak. On- 
doren, abuztuaren 28ko gauean, 
paramilitarrek atzeman zuten, 
eta, torturatu ostean, hil egin zu- 
ten. Ez zen izan garai hartan hil 
zuten unibertsitateko kide baka- 
rra: 1998tik 2006ko tartean, 
Atlantikoko Unibertsitateko 23 
ikasle eta irakasle hil zituzten pa- 
ramilitarrek eta Poliziak. 

Orain, 18 urte geroago, Kolon- 
biako Fiskaltzak gizateriaren aur- 
kako delitutzat jo du Freytterren 
hilketa. Haren argudioen artean 
dago hilketa ez zela bakana izan, 
eta unibertsitateko ekintzaileen 
aurkako politiken ondorio izan 
zela. «Komunitate jakin baten 
aurkako politika bat zegoen inda- 
rrean, eta instituzio bereziak sor- 
tu zituzten helburu horrekin; ho- 
rietan parte hartu zuten politika- 
riek, goi kargudun militarrek eta 
bestelako arduradunek», azaldu 
du fiskalak. 


Paramilitarren jopuntu 
Ebazpenaren arabera, Freytte- 
rren hilketan, «estatuko inda- 
rrek» ez ezik, Kolonbiako Auto- 
defentsa Batuetako paramilita- 
rrek ere hartu zuten parte. Azken 
horiek dagoeneko onartua zuten 
esku hartu zutela. Atlantikoko 
Unibertsitateko irakaslearen hil- 
ketan ez ezik, «eskuin muturre- 
ko legez kanpoko taldeek» beste 
sei hilketatan ere parte hartu zu- 
ten aipatu unibertsitatean, tarte- 
an Alfredo Correa de Andreisen 
hilketan. Azken horren kasuan, 
gobernuak barkamena eskatu 
behar izan zuen iaz. 
Paramilitarrak 1998an sartu zi- 
ren lehen aldiz Atlantikoko Uni- 
bertsitatean. Urte hartan, Raul 
Peña irakaslea eta Alexander 
Acuña ikaslea hil zituzten. Gerora 
etorriko ziren Humberto Contre- 
ras eta Reynaldo Sernaren hilke- 
tak. Biak ziren ikasleen ordezka- 
riak, eta, hil aurretik, auzipetu 
eginzituzten, matxinada egotzita. 


Poliziak eta paramilitarrek hil zuten Adolfo Freytter Romero irakaslea, 2001eko abuztuaren 28an. EL TIEMPO 


«Unibertsitateek 
ahaztu eta 
ezkutatu egin 
nahi izan dute 
gertatutakoa» 


AEE, 


Euskal Herrian bizi da Jorge Frey- 
tter Romero, baina distantziak ez 
dio ahantzarazi aitari gertatuta- 
koa. Alderantziz, 18 urtez borro- 
kan aritu da Kolonbiako Gober- 


LUIS LIMA EEE 


nuak Aldolfo Freytter Romerori 
egindakoa aitor dezan. Bide ho- 
rretan lehen mugarria jarri dute, 
haren hilketa gizateriaren aurka- 
ko delitu izendatzea lortuta. 

Zer ondorio ditu Freytter Rome- 
roren heriotza gizateriaren aur- 
kako delitu izendatu izanak? 
Lehen pauso bat da gertatutakoa 
aitortzeko, erreparatzeko eta be- 
rriz ez gertatzeko, batez ere egun 
dugun egoeran, eta giza eskubi- 
deak bermatzeari dagokionez, 
ustelkeria instituzio guztietan 
aurki daitekeen herrialde batean. 
Estatuko terrorismoaren biktima 
gisa, batzuetan zalantzan jartzen 
duzu fiskaltzaren lana. Baina egia 
da oraingoan urratsak egin dituz- 
tela, kontuan izanik gobernu ho- 
nen kideetako batzuk ikerketa- 
pean daudela paramilitarrekin 
izandako loturengatik. 

Garai hartan unibertsitateak pa- 
ramilitarren helburu bilakatu zi- 
tuztela dio fiskalak txostenean. 
Kolonbiako unibertsitate publi- 
koak poliziaren indarkeriaren eta 
paramilitarren jopuntu izan zi- 
ren. Ikasle eta irakasle asko hil zi- 
tuzten 1998 eta 2006 artean. 
Atlantikoko Unibertsitatean ba- 


karrik 23 pertsona hil zituzten. 
Arrazoia? Gobernuko alderdi tra- 
dizionalekin lotuta zeuden eta 
unibertsitateetan eskuin mutu- 
rreko politikak bultzatzen zituz- 
ten errektore horien aurka mugi- 
tzen hasiak zirela. Horregatik, 
epai hau aitortza bat da, uniber- 
tsitateetan indarkeriaren biktima 
izan ziren horienganako aitortza 
bat. 

Orain, Romeroren hilketa giza- 
teriaren aurkako delitu izenda- 
tuta, ez dago hura epaitzeko 
epemugarik. 

Guk fiskaltzari eta Kolonbiako 
Gobernuari eskatzen genion ain- 
tzat hartzeko hilketaren testuin- 
gurua. Poliziako eta armadako 
gaulako kideek hartu zuten parte 
bahiketa hartan —-bahiketen aur- 
kako segurtasun indarretako tal- 
de bereziak dira gauak. eta bai- 
ta Kolonbiako Autodefentsa Ba- 
tuak eskuin muturreko taldeak 
ere. Unibertsitateetako ardura- 
dunek, goi mailako militarrek eta 
politikariek zuzendutako opera- 
zioa izan ziren hura eta beste 
asko, sindikalistak unibertsitate- 
tik kanporatzea helburu zutenak. 
Izan ere, sindikatuak paramilita- 


rren esku hartzearen eta, batez 
ere, unibertsitateetako ustelke- 
riaren aurka kalera irteten hasiak 
ziren -garai hartan buruzagi pa- 
ramilitarrek izendatzen zituzten 
errektoreak; hori gertatu zen, 
esaterako, Cordobako Unibertsi- 
tatean—. 
Zein da hurrengo urratsa? 
Guretzat, garrantzitsua da hilketa 
gizateriaren aurkako delitutzat 
jotzea, ez bakarrik Freytter Ro- 
meroren kasuarengatik, baita 
beste askorengatik ere. 2008ra 
arte, militarrek esku hartu zuten 
unibertsitateetan, eta, Atlantiko- 
ko Unibertsitatearen kasuan, es- 
tatuak aitortzen duen lehen ka- 
sua da. Horri esker, bide orri bat 
osatu ahal izango dugu, eta egile 
intelektualetaraino heldu, horre- 
tarako nazioarteko auzitegietara 
jo behar badugu ere. Haiei izena 
eta aurpegia jartzea falta zaigun 
arren, badakigu harremanak di- 
tuztela udaletako eta eskualdee- 
tako parapolitikarekin. 
Bide luzea egin duzue hona hel- 
duarte. 
Oso gogorra da halako eztabaidak 
piztea Kolonbian. Batetik, gerta- 
tutakoa isildu dutelako botere 
faktikoek, inork auzipetu ez di- 
tzan; eta, bestetik, biktimen seni- 
deek aitortzaren beharra dutela- 
ko. Guk argi genuen prozesua zai- 
la izango zela, baina nazioarteko 
kideen laguntzarekin, eta, Res- 
trepo kolektiboko abokatuen lan 
onari esker, aurrera egin dugu. 
Kontuan izan behar dugu guk Es- 
painian ere jarri genuela salaketa 
hilketa azter zezaten, eta horrek 
Kolonbian izan du eraginik, han 
nazioarteko irudiari kalte egitea- 
ren beldur direlako. 
Garrantzitsua iruditzen zaigu, 
era berean, unibertsitateen jarre- 
raaipatzea. Izan ere, aitak lan egin 
zuen Atlantikoko Unibertsitatea- 
ren kasuan, ez gaituzte lagundu. 
Nahiago izan dute gertatutakoa 
ahaztu eta ezkutatu. Egia da badi- 
rela biktimak unibertsitateen 
esku hartzearen beharrik ikusten 
ez dutenak, baina, gure ustez, 
haiek zerikusi handia izan zuten 
ordu hartan gertatutakoan. 


